Ńdɔ ǹkúkúmá yā Asiria a ngánɔŋ ǹdzóe bəzimbi ǹnén, ai evɛ́d mǎn bəzimbi ai ǹsoe məyɔg woé yǎ mod ǹsámbá bítá yā Lakish, a lómó bɔ̄ ábə ǹkúkúmá Ezékias á Yērúzalɛm. Ńdɔ̄ bə́ ngábɛ́d, bə́ kə́ kwī á Yērúzalɛm. Á suan bə́ ngásuan, ńdɔ̄ bə́ ngákə tə́bə̄ á ńkom étǎm yā ákoé, édzí é nə̄ á zēn afúb ḿbúndán biyé. 18Ńdɔ̄ bə́ ngálóm lóē ńkúkúmá, ńdɔ Elyakim, mɔ́n Hilkiyahu yǎ á ngábə́ ńdzóe ndá ǹkúkúmá, ai Shevna ǹtil bəkálada ai Yoas mɔ́n Asaf ǹyédan mam, bə́ ngázu tóban ai bɔ́. 19Ńdɔ ǹsoe məyɔg a ngádzó ai bɔ́ nâ: “Kadán Ezékias nâ: Ǹkúkúmá ńnén, ǹkúkúmá yā Asiria, a dzó nâ: ‘Dzébēn wāfidi túg ? 20Yə watsog nâ bibúg bí ânyu ḿbyā bí nə́ fəg ngə́ ngul bitá! O nə ndi ai zá, ḿból wābɔ ma məlɔ́ ? 21Wakə yə́gəbə Égîptɛn, ebúbugi ńlɔ́ŋ yā wálum ó túbúlú fə wɔ́ é mod a yə́gəbə wá á nyɔ́l, éyə Farawóŋ, ǹkúkúmá yā Égîptɛn, a nə́ nálā ású ébá bə́sə báyə́gəbə ábə̄ nyé. 22Mǐ nə fɔ́ɔ́ dzǎm dzó ai ma nâ: “Bǐ yə́gə̄ ábə Ǹtondôbə Zambá wāān”, sə́ énye a nə́ ai Bikónóŋ ai bálatâr Ezékias a ngáman vaa, éyɔŋ a dzô ai Yúda ai Yerúzalɛm nâ: “Álatâr nyɔ́ énye myǎyi lúī ńlō á Yērúzalɛm ?”